pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีร่วมประชาสัมพันธ์วันพิพิธภัณฑ์ไทย แนะคนไทย รัก สามัคคี ร่วมเดินหน้าประเทศไทย
วันอังคารที่ 15 กันยายน 2563
นายกรัฐมนตรีร่วมประชาสัมพันธ์วันพิพิธภัณฑ์ไทย แนะคนไทย รัก สามัคคี ร่วมเดินหน้าประเทศไทย
นายกรัฐมนตรีร่วมประชาสัมพันธ์วันพิพิธภัณฑ์ไทย แนะคนไทย รัก สามัคคี ร่วมเดินหน้าประเทศไทย
วันนี้ (15 กันยายน 2563) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชาสัมพันธ์การจัดกิจกรรมเนื่องในวันพิพิธภัณฑ์ไทย 2563 โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม
นายดิสทัต โหตระกิตย์ เลขาธิการนายกรัฐมนตรี และนายอนุชา บูรพชัยศรี โฆษกประจําสํานักนายกรัฐมนตรี ร่วมด้วย
นายอิทธิพล คุณปลื้ม รัฐมนตรีว่าการกระทรวงวัฒนธรรม นํานายกรัฐมนตรีชมการแสดงหุ่นหลวงหลังได้รับการอนุรักษ์และฟื้นฟู การติดตามนําโบราณวัตถุของไทยในต่างประเทศกลับคืนสู่ประเทศไทยจากสหรัฐอเมริกา และผลงานการใช้เทคโนโลยีในพิพิธภัณฑ์ โดยเป็นการจัดทําพิพิธภัณฑ์เหมือนจริง (Virtual Museum) เพื่อประชาสัมพันธ์วันพิพิธภัณฑ์ไทย ในโอกาสครบรอบ “146 ปี กิจการพิพิธภัณฑ์ไทย” ภายใต้แนวคิด “พิพิธภัณฑ์ เข้าถึงได้ สนุก และทันสมัย” (Learning by Playing) ส่งเสริมการอนุรักษ์ศิลปวัฒนธรรมอันดีงามของประเทศไทย ณ พิพิธภัณฑสถานแห่งชาติ พระนคร ระหว่างวันที่ 15 - 19 กันยายน 2563
โอกาสนี้ นายกรัฐมนตรีให้ความสนใจกิจกรรมต่อจิ๊กซอว์วัตถุโบราณจําลอง อาทิ ถ้วยชาม หม้อไห ร่วมกับเด็กนักเรียนจากโรงเรียนคลองบางกระทึก พร้อมแนะว่า การต่อจิ๊กซอว์ให้ถูกต้องและสมบูรณ์ สามารถช่วยฝึกทักษะกระบวนการคิด รวมทั้งยังเป็นกุศโลบายให้เห็นว่า ประเทศไทยหากมีความแตกแยกก็จะไม่สวยงาม ดังนั้นทุกคนต้องร่วมใจกัน รัก สามัคคี เพื่อให้ประเทศชาติสามารถเดินหน้าต่อไปได้
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีเกษตรฯ 'เฉลิมชัย' มอบโล่และประกาศนียบัตร
วันพฤหัสบดีที่ 27 สิงหาคม 2563
รัฐมนตรีเกษตรฯ 'เฉลิมชัย' มอบโล่และประกาศนียบัตร
รัฐมนตรีเกษตรฯ 'เฉลิมชัย' มอบโล่และประกาศนียบัตรเพื่อยกย่องเชิดชูเกียรติแก่เกษตรกรดีเด่นในสาขาต่าง ๆ พร้อมชูอาชีพเกษตรกรรมเป็นอาชีพที่มีเกียรติและสง่างาม
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบโล่และประกาศนียบัตรเพื่อยกย่องเชิดชูเกียรติ ให้แก่ผู้ที่ได้รับรางวัลในสาขาต่าง ๆ ภายในงาน “เกษตรสร้างชาติ ครั้งที่ 2 และสัมมนารวมพลคนสร้างชาติ” ที่จัดขึ้น ณ ฮอลล์ 9 - 10 อิมแพคเมืองทองธานี ดังนี้ 1) มอบโล่และประกาศนียบัตรเพื่อยกย่องเชิดชูเกียรติเกษตรกรแปลงใหญ่ดีเด่น ระดับประเทศ ประจําปี พ.ศ. 2563 จํานวน 12 คน 2) มอบโล่และประกาศนียบัตรเพื่อยกย่องเชิดชูเกียรติเกษตรกรดีเด่น สาขาอาชีพทําสวน และสาขาอาชีพทําไร่ ประจําปี พ.ศ. 2563 จํานวน 14 คน 3) มอบโล่และประกาศนียบัตรเพื่อยกย่องเชิดชูเกียรติที่ปรึกษากลุ่มยุวเกษตรกรดีเด่น สมาชิกกลุ่มยุวเกษตรกรดีเด่น และกลุ่มยุวเกษตรกรดีเด่น ประจําปี พ.ศ. 2563 จํานวน 23 คน 4) มอบโล่และประกาศนียบัตรเพื่อยกย่องเชิดชูเกียรติเกษตรกรดีเด่นสาขาอาชีพไร่นาสวนผสม ประจําปี พ.ศ. 2563 จํานวน 8 คน และกลุ่มแม่บ้านเกษตรกรดีเด่น ประจําปี พ.ศ. 2563 จํานวน 8 คน 5) มอบโล่และประกาศนียบัตรเพื่อยกย่องเชิดชูเกียรติวิสาหกิจชุมชนดีเด่น ประจําปี พ.ศ. 2563 จํานวน 6 คน และ 6) มอบโล่และประกาศนียบัตรเพื่อยกย่องเชิดชูเกียรติคณะกรรมการอาสาสมัครเกษตรกระทรวงเกษตรและสหกรณ์ จํานวน 21 คน
นายเฉลิมชัย กล่าวว่า จากการที่ทั่วโลกได้รับผลกระทบจากสถานการณ์โควิด-19 แต่ประเทศไทยมีมาตรการที่จะควบคุมป้องกันสถานการณ์นี้ได้ ด้วยความร่วมมือจากทุกภาคส่วนเป็นอย่างดี ซึ่งความสําเร็จในครั้งนี้เกิดจากความร่วมมือจากพี่น้องคนไทยทั้งหมด แต่อย่างไรก็ตาม รัฐบาลต้องมีมาตรการป้องกันและข้อความร่วมมือกันอย่างต่อเนื่อง สําหรับในภาคการเกษตร ต้องพลิกวิกฤตให้เป็นโอกาส มีพื้นฐานที่เข้มแข็ง ต้องพัฒนาสินค้า พร้อมกับลดต้นทุนการผลิต ใช้เทคโนโลยี นวัตกรรม และงานวิจัย มาเพิ่มมูลค่า ซึ่งจะทําให้ได้เปรียบประเทศอื่น ๆ ทั่วโลก
ในขณะเดียวกัน ประเทศไทยมีความพร้อมในการผลิต การแปรรูป ทางด้านการผลิต จึงเป็นโอกาสที่จะทําให้ชีวิตความเป็นอยู่ที่ดีขึ้น วันนี้เกษตรกรมีการปรับตัวและพัฒนาที่มากขึ้น มีการรวมกลุ่ม มีการใช้เทคโนโลยี เพื่อให้ผลผลิตมีคุณภาพมากขึ้น ต้นทุนต่ําลง มีการพัฒนาบุคคลากร นอกจากนี้ ยังมีการขายในตลาดออนไลน์ โดยกระทรวงเกษตรฯ จะช่วยประสานให้สินค้าของพี่น้องเกษตรกรได้สามารถไปขายได้หลากหลายช่องทางเพิ่มมากขึ้น อีกทั้งยังเป็นการทําให้ผู้บริโภคสามารถเลือกสินค้าที่มีคุณภาพมากยิ่งขึ้นด้วย ในด้านการผลิตสินค้าเกษตรจึงต้องรักษาคุณภาพและมาตรฐาน และเป็นที่ยอมรับ ส่วนราชการต้องเข้าไปพัฒนา อบรมบุคลากรเพื่อจะได้มาช่วยภาคการเกษตรให้พัฒนายิ่งขึ้นไป จึงอยากให้พี่น้องเกษตรกร มีความภาคภูมิใจ และเชื่อมั่นในอาชีพเกษตรกรรมว่าเป็นอาชีพที่อยู่ในสังคมได้อย่างมีเกียรติและสง่างาม
รัฐบาลไทย-ข่าวทำเนียบรัฐบาล-รมช.ธรรมนัส เร่งแก้ปัญหาภัยแล้ง ตรวจดูแก้มลิงทุ่งหิน พร้อมสั่งเร่งลงเครื่องจักรขุดลอกคูคลองสุนัขหอน
วันจันทร์ที่ 31 สิงหาคม 2563
รมช.ธรรมนัส เร่งแก้ปัญหาภัยแล้ง ตรวจดูแก้มลิงทุ่งหิน พร้อมสั่งเร่งลงเครื่องจักรขุดลอกคูคลองสุนัขหอน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่โครงการขุดลอกแก้มลิงทุ่งหิน เฉลิมพระเกียรติพระบาทสมเด็จพระปรมินทรมหาภูมิพลอดุลยเดชบรมนาถบพิตร เนื่องในโอกาสมหามงคลเฉลิมพระชนมพรรษา 90 พรรษา 5 ธันวาคม 2560 ณ อ.อัมพวา จ.สมุครสงค
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่โครงการขุดลอกแก้มลิงทุ่งหิน เฉลิมพระเกียรติพระบาทสมเด็จพระปรมินทรมหาภูมิพลอดุลยเดชบรมนาถบพิตร เนื่องในโอกาสมหามงคลเฉลิมพระชนมพรรษา 90 พรรษา 5 ธันวาคม 2560 ณ อ.อัมพวา จ.สมุครสงคราม ว่า โครงการขุดลอกแก้มลิงทุ่งหิน มีเนื้อที่ 2,623 ไร่ 2 งาน 23 ตารางวา พื้นที่ดังกล่าวนั้นเป็นพื้นที่กว้างขวาง จังหวัดจึงได้พิจารณาน้อมนําพระราชดําริของพระบาทสมเด็จพระปรมินทรมหาภูมิพลอดุลยเดชบรมนาถบพิตร ในการจัดหาทรัพยากรน้ําและบรรเทาอุทกภัยในเรื่องของแก้มดิน เพื่อเป็นการบรรเทาปัญหาน้ําหลากในช่วงฤดูฝน อีกทั้งเป็นแหล่งกักเก็บน้ําเพื่อการอุปโภค - บริโภคภายในจังหวัดและพื้นที่ข้างเคียง อีกทั้งยังสามารถส่งเสริมในเรื่องของการท่องเที่ยว เพิ่มรายได้ให้แก่ประชาชนในจังหวัด
ต่อมาได้เดินทางไปตรวจสถานการณ์น้ํา และพร้อม kick off ขุดลอกคลองสุนัขหอน ณ วัดกาหลง จ.สมุทรสาคร ว่า จากภาวะภัยแล้งที่เกิดขึ้นในปัจจุบัน ทางกระทรวงเกษตรและสหกรณ์ จึงมีนโยบาย เร่งแก้ไขปัญหาภัยแล้งอย่างรอบคอบ โดยขุดลอกคูคลองและสระน้ํา การกําจัดวัชพืชและโคลนตมในคลองส่งน้ํา เพื่อบรรเทาความเดือนร้อนแก่ประชาชน ซึ่งสถานการณ์ปัจจุบัน คลองสุนัขหอนนั้นตื้นเขิน มีตะกอนดินตกจมปริมาณมาก เป็นอุปสรรคต่อการระบายน้ําในช่วงฤดูน้ําหลากและการคมนาคมสัญจรทางน้ํา ทางกระทรวงเกษตรฯได้เร่งเข้ามาดูแล แก้ไขปัญหา เร่งนําเครื่องจักรกลลงขุดลอกคูคลอง ขุดตั้งแต่ต้นคลอง เป็นระยะทาง 6.5 กิโลเมตร เพื่อบรรเทาความเดือดร้อนแก่พี่น้องเกษตรกร ประชาชนในจังหวัด และจังหวัดใกล้เคียง ประชาชนจะได้รับผลประโยชน์ในเรื่องของแหล่งน้ําที่สะอาด การสัญจรที่สะดวกสบาย มีน้ําใช้ในการอุปโภค - บริโภค
รัฐบาลไทย-ข่าวทำเนียบรัฐบาล-การประชุมผู้บริหารเพื่อติดตามงานของสำนักงานปลัดกระทรวงอุตสาหกรรม
วันศุกร์ที่ 28 สิงหาคม 2563
การประชุมผู้บริหารเพื่อติดตามงานของสํานักงานปลัดกระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมผู้บริหารสํานักงานปลัดกระทรวงอุตสาหกรรม ณ ห้องประชุมชุณหะวัณ ชั้น 3 สปอ.
วันนี้ (28 สิงหาคม 2563) เวลา 10.00น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมผู้บริหารสํานักงานปลัดกระทรวงอุตสาหกรรม เพื่อติดตามผลการดําเนินงานด้านการใช้จ่ายงบประมาณ และการดําเนินภารกิจอื่นๆ ในปีงบประมาณ 2563 รวมถึงกําหนดแนวทางการจัดทําแผนการดําเนินงานปีงบประมาณ 2564 ณ ห้องประชุมชุณหะวัณ ชั้น 3 สปอ.
รัฐบาลไทย-ข่าวทำเนียบรัฐบาล-กรมบัญชีกลางพร้อม!! สนับสนุนส่วนราชการ เบิกจ่ายเงินในช่วงใกล้สิ้นปีงบประมาณ เพื่อให้การใช้จ่ายเงินงบประมาณฯ รวดเร็ว ถูกต้อง เป็นไปตามเป้าหมายที่กำหนด
วันพฤหัสบดีที่ 10 กันยายน 2563
กรมบัญชีกลางพร้อม!! สนับสนุนส่วนราชการ เบิกจ่ายเงินในช่วงใกล้สิ้นปีงบประมาณ เพื่อให้การใช้จ่ายเงินงบประมาณฯ รวดเร็ว ถูกต้อง เป็นไปตามเป้าหมายที่กําหนด
ช่วงใกล้ถึงสิ้นปีงบประมาณในแต่ละปี ส่วนราชการ รัฐวิสาหกิจ และหน่วยงานอื่นของรัฐหลายแห่ง ต้องเร่งดําเนินการบันทึกรายการเข้าสู่ระบบ GFMIS เกี่ยวกับการเบิกจ่ายเงินจากคลัง และการนําเงินส่งคลัง ให้แล้วเสร็จภายในระยะเวลาที่กําหนด
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ช่วงใกล้ถึงสิ้นปีงบประมาณในแต่ละปี ส่วนราชการ รัฐวิสาหกิจ และหน่วยงานอื่นของรัฐหลายแห่ง ต้องเร่งดําเนินการบันทึกรายการเข้าสู่ระบบ GFMIS เกี่ยวกับการเบิกจ่ายเงินจากคลัง และการนําเงินส่งคลัง ให้แล้วเสร็จภายในระยะเวลาที่กําหนด ดังนั้น เพื่อให้หน่วยงาน สามารถเตรียมการและดําเนินการขอใช้จ่ายเงินงบประมาณ รวมถึงบันทึกรายการในระบบ GFMIS ได้อย่างถูกต้องและครบถ้วน กรมบัญชีกลางจึงกําหนดให้หน่วยงานดําเนินการ ดังนี้
1. รายการขอเบิกในระบบ GFMIS การบันทึกข้อมูลใบสั่งซื้อสั่งจ้าง (PO) รายการขอเบิกเงิน รายการปรับหมวดรายจ่าย และรายการเบิกหักผลักส่งในระบบ GFMIS ให้ดําเนินการให้แล้วเสร็จภายในวันที่ 30 กันยายน 2563 และตรวจสอบรายการขอเบิกในระบบ GFMIS ด้วยคําสั่งงาน Y_DEV_80000034 : รายงานติดตามสถานะขอเบิกผ่าน GFMIS Terminal หรือรายงานติดตามสถานะขอเบิก ผ่านระบบ GFMIS Web Online เพื่อตรวจสอบสถานะของเอกสารขอเบิก การอนุมัติเอกสารขอเบิก และการประมวลผลสั่งจ่ายเงิน
2. เบิกเกินส่งคืน กรณีที่หน่วยงานมีเงินเบิกเกินส่งคืน และประสงค์จะนําเงินงบประมาณดังกล่าวไปใช้ให้ทันภายในปีงบประมาณ ขอให้นําส่งเงินและบันทึกรายการเงินเบิกเกินส่งคืนในระบบ GFMIS ภายในวันที่ 25 กันยายน 2563 พร้อมทั้งตรวจสอบข้อมูลใบรับเงิน (Deposit Receipt) ที่ได้รับจากธนาคารกรุงไทย ว่าข้อมูลถูกต้องตรงกับประเภทเงินที่ระบุในใบนําฝาก (Pay in Slip) และต้องมีรายการกระทบยอดข้อมูลธนาคาร (CJ) กับข้อมูลของหน่วยงาน (R6) ในระบบด้วย
“ในช่วงใกล้สิ้นปีงบประมาณ กรมบัญชีกลางมีความห่วงใยส่วนราชการต่าง ๆ เกี่ยวกับการเบิกจ่ายเงินในระบบ จึงได้กําหนดวิธีการดังกล่าว เพื่อให้การดําเนินการของหน่วยงานมีความถูกต้องและครบถ้วน ส่งผลให้การใช้จ่ายเงินงบประมาณเป็นไปอย่างมีประสิทธิภาพ โดยกรมบัญชีกลางได้จัดเตรียมทีมเจ้าหน้าที่เพื่อให้คําแนะนําแก่หน่วยงานต่าง ๆ ทั้งนี้ หากหน่วยงานมีข้อสงสัยสามารถดาวน์โหลดแนวทางดังกล่าวได้ที่เว็บไซต์ www.cgd.go.th ของกรมบัญชีกลาง หัวข้อ กฎหมาย/ระเบียบ/หนังสือเวียน ของภารกิจการควบคุมการเบิกจ่ายเงินแผ่นดิน หรือสอบถามรายละเอียดเพิ่มเติมได้ที่ 0 2127 7000 ต่อ 6526 ในวัน เวลาราชการ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-สุขอนามัย ห่างไกลโควิด-19
วันอังคารที่ 1 กันยายน 2563
สุขอนามัย ห่างไกลโควิด-19
คู่มือชีวิตวิถีใหม่ ชีวิตดีเริ่มที่เรา
กําจัดขยะอย่างถูกวิธี มีการทิ้งขยะแยกประเภท เพื่อขยะเหล่านั้นจะนําไปกําจัดหรือจัดการรีไซเคิลได้อย่างถูกวิธี
รัฐบาลไทย-ข่าวทำเนียบรัฐบาล-Beef Board ทบทวนข้อเสนอยุทธศาสตร์โคเนื้อ 20 ปี
วันพฤหัสบดีที่ 17 กันยายน 2563
Beef Board ทบทวนข้อเสนอยุทธศาสตร์โคเนื้อ 20 ปี
Beef Board ทบทวนข้อเสนอยุทธศาสตร์โคเนื้อ 20 ปี (พ.ศ.2561 – 2580) มุ่งหวังสร้างผู้นําการผลิตโคเนื้อ อย่างมั่งคง มั่งคั่ง ยั่งยืน
นายสัตว์แพทย์อภัย สุทธิสังฃ์ หัวหน้าผู้ตรวจราชการกระทรวงเกษตรและสหกรณ์ เปิดเผยภายหลังการประชุมคณะกรรมการนโยบายพัฒนาโคเนื้อ - กระบือ และผลิตภัณฑ์แห่งชาติ (Beef Board) ณ กระทรวงเกษตรและสหกรณ์ ว่า การประชุมในวันนี้ได้หารือเพื่อทบทวนข้อเสนอยุทธศาสตร์โคเนื้อ 20 ปี (พ.ศ.2561 – 2580) ซึ่งมีวิสัยทัศในภาพรวมคือการเป็นผู้นําการผลิตโคเนื้อ อย่างมั่งคง มั่งคั่ง ยั่งยืน โดยในระยะ 5 ปีแรก Beef Board ได้ทบทวนผลการขับเคลื่อนยุทธศาสตร์ที่ 1 เป็นการรักษาตลาดการบริโภคโคเนื้อไทย ยุทธศาสตร์ที่ 2 เป็นการกระตุ้นการเพิ่มประชากรโคเนื้อไทย และยุทธ์ศาสตร์ที่ 3 เป็นการบริหารจัดการพืชอาหารสัตว์และอาหารสัตว์สําหรับโคเนื้อ ซึ่งมีเป้าหมายให้ประเทศไทยเป็นผู้นําการผลิตโคเนื้อที่เพียงพอต่อการบริโภคและส่งของในภูมิภาค ในระยะ 10 ปี ประเทศไทยจะเป็นศูนย์กลางการผลิต การตลาดโคเนื้อและผลิตภัณฑ์ในอาเซียน+3 ในระยะ 15 ปี ประเทศไทยจะเป็นผู้นําการตลาดมูลค่าโคเนื้อด้วยนวัตกรรมที่เป็นมิตรกับสิ่งแวดล้อม และในระยะ 20 ปี ประเทศไทยจะเป็นผู้นําการส่งออกอาหารและผลิตภัณฑ์เนื้อโคในตลาดโลก
ทั้งนี้ ปัจจุบันประเทศไทยมีเกษตรกรที่เลี้ยงโคเนื้อกว่า 909,324 ราย ซึ่งมีโคเนื้อทั้งหมดกว่า 6,230,140 ตัว โดยการประมาณการผลผลิตโคเนื้อในปี 2563 คาดว่าจะมีปริมาณเพิ่มขึ้นจากปี 2562 กว่า 1.224 ล้านตัว เนื่องจากประสิทธิภาพการผลิตที่เพิ่มขึ้น
รัฐบาลไทย-ข่าวทำเนียบรัฐบาล-ธ.ก.ส. เตือนระวังผู้แอบอ้างติดต่อขอข้อมูลส่วนบุคคลผ่าน Line Account ปลอม
วันพุธที่ 16 กันยายน 2563
ธ.ก.ส. เตือนระวังผู้แอบอ้างติดต่อขอข้อมูลส่วนบุคคลผ่าน Line Account ปลอม
ธ.ก.ส.เตือนเกษตรกรลูกค้าและประชาชนทั่วไป ระวังการแอบอ้างใช้ Line Account ของธนาคาร ลวงให้ส่งข้อมูลส่วนบุคคลเพื่อแก้ปัญหาการใช้งานแอปพลิเคชัน ธ.ก.ส. A-Mobile ย้ํา! ธ.ก.ส. ไม่มีนโยบายส่ง Link ในลักษณะดังกล่าว
ธ.ก.ส. เตือนเกษตรกรลูกค้าและประชาชนทั่วไป ระวังการแอบอ้างใช้ Line Account ของธนาคาร ลวงให้ส่งข้อมูลส่วนบุคคลเพื่อแก้ปัญหาการใช้งานแอปพลิเคชัน ธ.ก.ส. A-Mobile ย้ํา! ธ.ก.ส. ไม่มีนโยบายส่ง Link ในลักษณะดังกล่าว ชี้หากมีข้อสงสัยสามารถติดต่อธนาคารผ่าน Facebook Page “ธกส BAAC Thailand” “ธกส บริการด้วยใจ” และ Call Center 02-5550555 หรือที่ ธ.ก.ส. ทุกสาขาทั่วประเทศ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดี แอบอ้างติดต่อผ่านทาง Inbox Facebook ของลูกค้าธนาคารที่มีปัญหาเกี่ยวกับการใช้งานแอปพลิเคชัน ธ.ก.ส. A-Mobile เพื่อส่ง Link ให้ลูกค้าเพิ่มเพื่อนใน Line Account และแอบอ้างว่าเป็นบัญชีของธนาคาร จากนั้นจะมีการพูดคุยเพื่อขอข้อมูลส่วนบุคคล โดยอ้างว่าสามารถแก้ปัญหาการใช้งาน ธ.ก.ส. A-Mobile ได้นั้น
ธ.ก.ส. ขอเรียนว่า ธ.ก.ส. ไม่มีนโยบายในการติดต่อลูกค้าผ่านทาง Line Account หรือ Facebook เพื่อแก้ปัญหาการใช้งาน ธ.ก.ส. A-Mobile จึงขอให้เกษตรกรลูกค้าและประชาชนทั่วไป อย่าหลงเชื่อหรือส่งข้อมูลส่วนบุคคลไปให้เด็ดขาด เพราะ ธ.ก.ส. A-Mobile จะใช้งานควบคู่กับบัญชีเงินฝากของลูกค้า ซึ่งจําเป็นต้องระมัดระวังในการดูแลข้อมูลส่วนตัวเป็นสําคัญเพื่อความปลอดภัย ทั้งนี้ ในส่วนของ Line Official “BAAC Family” ธ.ก.ส. ใช้เป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญไปยังลูกค้า รวมถึงการแจ้งความประสงค์ในการขอใช้บริการสินเชื่อบางประเภทกับ ธ.ก.ส.เท่านั้น
หากลูกค้ามีปัญหาในการใช้งาน ธ.ก.ส. A-Mobile สามารถติดต่อได้ที่ ธ.ก.ส.ทุกสาขาทั่วประเทศและ Call Center 02 555 0555 ได้ตลอด 24 ชั่วโมง นอกจากนี้ ลูกค้าสามารถติดตามข่าวสารของธนาคารและสอบถามข้อมูลเพิ่มเติมต่าง ๆ ได้ผ่านช่องทาง www.baac.or.th / Facebook Page “ธกส BAAC Thailand” และ “ธกส บริการด้วยใจ” ทั้งนี้ หากพบเห็นการกระทําความผิดในลักษณะดังกล่าว ธนาคารจะดําเนินการเอาผิดตามขั้นตอนทางกฎหมายต่อไป
รัฐบาลไทย-ข่าวทำเนียบรัฐบาล-กรุงไทยเคียงข้างธุรกิจ ช่วยลูกค้าฝ่าวิกฤติเศรษฐกิจในโครงการ DR BIZ
วันจันทร์ที่ 24 สิงหาคม 2563
กรุงไทยเคียงข้างธุรกิจ ช่วยลูกค้าฝ่าวิกฤติเศรษฐกิจในโครงการ DR BIZ
ธ.กรุงไทยขานรับโครงการ “DR BIZ การเงินร่วมใจ ธุรกิจไทยมั่นคง” ของธนาคารแห่งประเทศไทย เร่งพิจารณาปรับลดการผ่อนชําระ ยืดระยะเวลาผ่อนชําระหนี้ รวมทั้งเสริมสภาพคล่องให้กับลูกค้าภาคธุรกิจที่มีวงเงินสินเชื่อรวมทุกสถาบันการเงิน 50-500 ล้านบาท
ธนาคารกรุงไทยขานรับโครงการ “DR BIZ การเงินร่วมใจ ธุรกิจไทยมั่นคง” ของธนาคารแห่งประเทศไทย เร่งพิจารณาปรับลดการผ่อนชําระ ยืดระยะเวลาผ่อนชําระหนี้ รวมทั้งเสริมสภาพคล่องให้กับลูกค้าภาคธุรกิจที่มีวงเงินสินเชื่อรวมทุกสถาบันการเงิน 50-500 ล้านบาท ตามความเหมาะสมและศักยภาพของลูกค้า เพื่อให้ลูกค้าสามารถฟื้นตัวและดําเนินธุรกิจได้อย่างต่อเนื่อง
นายเอกชัย เตชะวิริยะกุล รองกรรมการผู้จัดการใหญ่ ธนาคารกรุงไทย เปิดเผยว่า ที่ผ่านมาธนาคารได้ให้ความร่วมมือกับธนาคารแห่งประเทศไทยอย่างเต็มที่ ในการช่วยเหลือผู้ประกอบการรายย่อยและภาคธุรกิจที่ได้รับผลกระทบจากภาวะเศรษฐกิจและวิกฤติโควิค-19 มาอย่างต่อเนื่อง และเตรียมประสานงานกับเจ้าหนี้สถาบันการเงินอื่นๆ ในการช่วยเหลือลูกค้าธุรกิจที่มีภาระหนี้กับเจ้าหนี้หลายราย ภายใต้โครงการ “DR BIZ การเงินร่วมใจ ธุรกิจไทยมั่นคง” เพื่อบรรเทาภาระหนี้ของลูกค้า และให้สามารถฟื้นตัวกลับมาดําเนินธุรกิจได้ตามปกติ
“โครงการดังกล่าว มุ่งให้ความช่วยเหลือลูกค้าธุรกิจทุกประเภทและทุกอุตสาหกรรมที่มีเจ้าหนี้หลายราย และได้รับผลกระทบทางเศรษฐกิจ โดยเป็นลูกค้าภาคธุรกิจที่มีวงเงินสินเชื่อรวมทุกสถาบันการเงิน 50-500 ล้านบาท มีสถานะการชําระหนี้เป็นปกติ หรือผิดนัดชําระหนี้กับธนาคารบางแห่งอันเนื่องมาจากสถานการณ์ทางเศรษฐกิจ เพื่อส่งเสริมให้มีการเจรจาปรับเงื่อนไขสินเชื่อของลูกค้าธุรกิจที่มีเจ้าหนี้หลายรายให้เกิดผลในทางปฏิบัติโดยเร็ว และมีช่องทางแก้ไขปัญหาหนี้สินของลูกค้าภาคธุรกิจให้ได้ข้อยุติร่วมกันแบบเบ็ดเสร็จในคราวเดียวกัน โดยธนาคารเจ้าหนี้ทุกธนาคารจะบูรณาการความช่วยเหลือร่วมกัน ตามความสามารถและศักยภาพของลูกค้า เช่น ปรับลดการผ่อนชําระ ยืดระยะเวลาผ่อนชําระหนี้ หาผู้ร่วมทุน ตลอดจนการเสริมสภาพคล่องให้กับลูกค้าที่มีแผนธุรกิจชัดเจนภายใต้หลักเกณฑ์การพิจารณาของธนาคาร”
ธนาคารกรุงไทย พร้อมเคียงข้างผู้ประกอบการภาคธุรกิจซึ่งเป็นกลไกสําคัญในการขับเคลื่อนระบบเศรษฐกิจของประเทศ ให้สามารถกลับมาดําเนินธุรกิจได้ตามปกติโดยเร็ว ลดภาระทางธุรกิจภายใต้สถานการณ์วิกฤติ ผู้ประกอบการที่สนใจ สมัครเข้าร่วมโครงการได้ตั้งแต่วันที่ 1 กันยายน 2563 ถึง 31 ธันวาคม 2564 สอบถามรายละเอียดได้ที่ Krungthai Call Center 02-111-1111 ธนาคารกรุงไทยทุกสาขา สํานักงานธุรกิจทั่วประเทศ หน่วยงานสินเชื่อที่ดูแลท่าน และเว็บไซต์ krungthai.com
ฝ่ายกลยุทธ์การตลาด ธนาคารกรุงไทย
โทร. 02 208 4174-8
รัฐบาลไทย-ข่าวทำเนียบรัฐบาล-​มหาดไทยสั่งด่วน ผู้ว่าฯ 10 จังหวัดชายแดนด้านเมียนมา เฝ้าระวังการลักลอบเข้าเมืองผิดกฎหมาย เข้มงวดมาตรการป้องกันโรค ป้องกันโควิด-19 ระลอก 2
วันศุกร์ที่ 28 สิงหาคม 2563
​มหาดไทยสั่งด่วน ผู้ว่าฯ 10 จังหวัดชายแดนด้านเมียนมา เฝ้าระวังการลักลอบเข้าเมืองผิดกฎหมาย เข้มงวดมาตรการป้องกันโรค ป้องกันโควิด-19 ระลอก 2
​มหาดไทยสั่งด่วน ผู้ว่าฯ 10 จังหวัดชายแดนด้านเมียนมา เฝ้าระวังการลักลอบเข้าเมืองผิดกฎหมาย เข้มงวดมาตรการป้องกันโรค ป้องกันโควิด-19 ระลอก 2
วันนี้ (28 ส.ค. 63) ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร เปิดเผยว่า ตามที่กระทรวงมหาดไทยสั่งการผู้ว่าราชการจังหวัด แจ้งนายอําเภอให้เน้นย้ํา กํานัน ผู้ใหญ่บ้านของพื้นที่ที่ติดต่อกับชายแดนของประเทศเพื่อนบ้าน หรือมีช่องทางผ่านแดนที่เป็นช่องทางธรรมชาติ ให้ระมัดระวัง ป้องกัน การลักลอบเข้าเมืองผิดกฎหมาย และเมื่อวันที่ 27 สิงหาคม 2563 ศูนย์บริหารสถานการณ์โควิด-19 (ศบค.) ได้รายงานข้อมูลผู้ติดเชื้อในสาธารณรัฐแห่งสหภาพเมียนมา จากการระบาดระลอกที่ 2 ตั้งแต่วันที่ 16 สิงหาคม 2563 จํานวน 580 ราย ซึ่งผู้ติดเชื้อส่วนใหญ่อยู่ที่รัฐยะไข่ เมืองซิตตเว ซึ่งเป็นเมืองเอก จนทําให้มีการล็อกดาวน์เมืองซิตตเวอย่างไม่มีกําหนดตั้งแต่วันที่ 20 สิงหาคม 2563 ที่ผ่านมา
นายฉัตรชัย พรหมเลิศ กล่าวว่า ได้เน้นย้ําและสั่งการผู้ว่าราชการจังหวัดชายแดนด้านเมียนมา จํานวน 10 จังหวัด ได้แก่ จังหวัดกาญจนบุรี จังหวัดชุมพร จังหวัดเชียงราย จังหวัดเชียงใหม่ จังหวัดตาก จังหวัดประจวบคีรีขันธ์ จังหวัดเพชรบุรี จังหวัดแม่ฮ่องสอน จังหวัดระนอง และจังหวัดราชบุรี ให้กําชับหน่วยงานที่เกี่ยวข้องในพื้นที่ดําเนินการเพิ่มเติม ดังนี้
1) การเดินทางเข้ามาในประเทศผ่านช่องทางการเข้าออก ด่าน จุดผ่านแดน หรือจุดผ่อนปรนในพื้นที่รับผิดชอบ ให้ดําเนินการตามมาตรการและแนวทางปฏิบัติของการป้องกันโรคสําหรับผู้ที่เดินทางเข้ามาในราชอาณาจักรฯ ตามคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด
2) บูรณาการร่วมกันของหน่วยงานที่เกี่ยวข้องในพื้นที่ชายแดนเพื่อเพิ่มความเข้มงวด เฝ้าระวัง ป้องกันการเดินทางเข้าพื้นที่ของบุคคลจากประเทศเพื่อนบ้านไม่ให้มีการลักลอบเดินทางเข้ามาอย่างผิดกฎหมาย ผ่านช่องทางธรรมชาติบริเวณชายแดน ซึ่งหากพบกรณีดังกล่าว ให้ดําเนินการตามระเบียบกฎหมายที่เกี่ยวข้องและมาตรการป้องกันโรคที่กระทรวงสาธารณสุขกําหนดอย่างเข้มงวด
รัฐบาลไทย-ข่าวทำเนียบรัฐบาล-‘ปลัดแรงงาน’ เปิดอบรมพัฒนาศักยภาพบุคลากร เพิ่มประสิทธิภาพการทำงาน 'ขับเคลื่อนนโยบาย ก.แรงงาน สู่เป้าหมายที่วางไว้อย่างยั่งยืน'
วันศุกร์ที่ 28 สิงหาคม 2563
‘ปลัดแรงงาน’ เปิดอบรมพัฒนาศักยภาพบุคลากร เพิ่มประสิทธิภาพการทํางาน 'ขับเคลื่อนนโยบาย ก.แรงงาน สู่เป้าหมายที่วางไว้อย่างยั่งยืน'
ปลัดกระทรวงแรงงาน เปิดการอบรมตามโครงการพัฒนาศักยภาพบุคลากร เพิ่มประสิทธิภาพในการทํางาน ประจําปีงบประมาณ พ.ศ. 2563 ขับเคลื่อนนโยบาย นําพากระทรวงแรงงานไปสู่เป้าหมายที่วางไว้ได้อย่างยั่งยืน
วันนี้ (28 ส.ค. 63) เวลา 13.30 น. นายสุทธิ สุโกศล ปลัดกระทรวงแรงงาน เป็นประธานกล่าวในพิธีเปิดการอบรมตามโครงการพัฒนาศักยภาพบุคลากร เพื่อเพิ่มประสิทธิภาพในการทํางาน ประจําปีงบประมาณ พ.ศ. 2563 ห้องประชุมประสงค์ รณะนันทน์ ชั้น 5 อาคารกระทรวงแรงงาน โดย นายสุทธิ กล่าวว่า “สํานักประสานความร่วมมือระหว่างประเทศ เป็นหน่วยงานหลักทางด้านต่างประเทศที่มีความสําคัญต่อกระทรวงแรงงาน ภายใต้บทบาทของนโยบายความร่วมมือและข้อตกลงระหว่างประเทศในด้านแรงงาน การประชุมเจรจาระหว่างประเทศ การติดตามสิทธิประโยชน์ให้ความช่วยเหลือแก่แรงงานที่ไปทํางานในต่างประเทศ รวมถึงการขยายตลาดแรงงานไทยในต่างประเทศ ซึ่งบทบาทเหล่านี้ มีความสําคัญหลายประการด้วยกัน เช่น ทําให้ประเทศไทยเป็นประเทศที่สามารถธํารงความเป็นรัฐอย่างมีเกียรติ ประเทศไทยได้รับการยอมรับจากประเทศต่างๆ และมีความสัมพันธ์ระหว่างประเทศที่ดี ซึ่งจะส่งผลดีต่อระบบเศรษฐกิจ การค้า การลงทุน และ แรงงานไทยที่ไปทํางานต่างประเทศได้รับการช่วยเหลือ
ทั้งนี้ สํานักประสานความร่วมมือระหว่างประเทศ มีภารกิจหน้าที่เกี่ยวข้องกับหลายหน่วยงานที่ปฏิบัติงานด้านต่างประเทศ จึงมีความจําเป็นที่ต้องติดต่อประสานงานและขอความร่วมมือจากกรม และสํานักงานประกันสังคม รวมถึงหน่วยงานภายนอก องค์กรระหว่างประเทศ และภาคประชาสังคมต่างๆ ซึ่งวันนี้เป็นโอกาสดีที่สํานักประสานความร่วมมือระหว่างประเทศได้จัดอบรมตามโครงการพัฒนาศักยภาพบุคลากร เพื่อเพิ่มประสิทธิภาพในการทํางาน ประจําปี 2563 ขึ้นมา และทุกหน่วยงานในสังกัดกระทรวงแรงงานได้ส่งนักวิเทศสัมพันธ์เข้ามาร่วมอบรมด้วย รวมถึงที่ปรึกษา (ฝ่ายแรงงาน) ที่ได้รับการแต่งตั้งใหม่และจะเดินทางไปประจําการในต่างประเทศ เข้าร่วมการอบรม ซึ่งจะส่งผลให้เกิดความร่วมมือระหว่างกันภายในหน่วยงานในสังกัดกระทรวงแรงงานที่ดียิ่งขึ้น นอกเหนือจากความรู้ทางวิชาการจากวิทยากร”
“การอบรมครั้งนี้ ผมเห็นว่ามีหัวข้อที่น่าสนใจและเป็นประโยชน์แก่บุคลากรหลายหัวข้อ เช่น หัวข้อพี่สอนน้องเพื่อการทํางานเป็นทีมเพื่อมุ่งผลสัมฤทธิ์ ระเบียบพิธีการทางการทูตในช่วงโควิด-19 ยุทธศาสตร์ชาติ ทฤษฎีการพัฒนาองค์กร รวมถึงการเพิ่มเติมทักษะด้านภาษาอังกฤษ ซึ่งจะเป็นการพัฒนาบุคลากรของกระทรวงแรงงานให้มีความรู้ความเข้าใจในการทํางาน โดยคาดว่าการอบรมครั้งนี้จะช่วยส่งเสริมให้ผู้เข้าร่วมอบรมทุกคนมีศักยภาพที่สูงขึ้น ซึ่งจะเป็นปัจจัยสําคัญต่อการขับเคลื่อนนโยบาย เพื่อนําพากระทรวงแรงงานไปสู่เป้าหมายที่วางเอาไว้ได้อย่างยั่งยืนต่อไป” นายสุทธิ กล่าวในท้ายที่สุด
+++++++++++++++++++
กองเผยแพร่และประชาสัมพันธ์
28 สิงหาคม 2563
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรม เป็นประธานพิธีเปิดห้องสมุดในพิพิธภัณฑ์พระราชนิเวศน์มฤคทายวัน
วันศุกร์ที่ 11 กันยายน 2563
ผู้ช่วยรัฐมนตรีประจํากระทรวงวัฒนธรรม เป็นประธานพิธีเปิดห้องสมุดในพิพิธภัณฑ์พระราชนิเวศน์มฤคทายวัน
ผู้ช่วยรัฐมนตรีประจํากระทรวงวัฒนธรรม เป็นประธานพิธีเปิดห้องสมุดในพิพิธภัณฑ์พระราชนิเวศน์มฤคทายวัน
เมื่อวันที่ ๑๐ กันยายน ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานพิธีเปิดห้องสมุดในพิพิธภัณฑ์พระราชนิเวศน์มฤคทายวัน เพื่อเป็นตัวอย่างในการพัฒนาระบบหนังสือ ระบบบริหารจัดการห้องสมุด และหนังสือที่มีคุณภาพให้ประชาชนในพื้นที่และท้องถิ่นอื่นได้มีพื้นที่ศึกษาค้นคว้าหาความรู้ นอกจากนี้ เป็นประธานแถลงข่าว “เปิดรับสมัครเข้าประกวดฝีมือช่างไม้อนุรักษ์ระดับชาติ และกิจกรรมโรงเรียนอนุรักษ์อาคารไม้” เพื่อส่งเสริม และรักษาศิลปวัฒนธรมอันทรงคุณค่า และสร้างความตระหนักให้แก่ประชาชนถึงคุณค่าของแหล่งมรดกทางวัฒนรรมของชาติ โดยมี นายประทีป เพ็งตะโก อธิบดีกรมศิลปากร พล.ต.ท. วิชิต ปักษา ประธานมูลนิธิพระราชนิเวศน์มฤคทายวัน ในพระอุปถัมภ์ฯ นายภัคพงศ์ ทวิพัฒน์ ผู้ว่าราชการจังหวัดเพชรบุรี นายชิเกรุ อาโอยากิ ผู้อํานวยการองค์การยูเนสโก กรุงเทพฯ ผู้แทนหน่วยงานภาครัฐ ภาคเอกชน และสื่อมวลชน เข้าร่วมงาน ณ พระราชนิเวศน์มฤคทายวัน อ.ชะอํา จ.เพชรบุรี
รัฐบาลไทย-ข่าวทำเนียบรัฐบาล-ไอแบงก์ ร่วมลงนามความร่วมมือโครงการ DR BIZ การเงินร่วมใจ ธุรกิจไทยมั่นคง
วันจันทร์ที่ 24 สิงหาคม 2563
ไอแบงก์ ร่วมลงนามความร่วมมือโครงการ DR BIZ การเงินร่วมใจ ธุรกิจไทยมั่นคง
ธนาคารอิสลามแห่งประเทศไทย (ไอแบงก์) โดยนายวุฒิชัย สุระรัตน์ชัย กรรมการและผู้จัดการ ร่วมลงนามความร่วมมือโครงการ DR BIZ การเงินร่วมใจ ธุรกิจไทยมั่นคง จัดโดยธนาคารแห่งประเทศไทย (ธปท.) ร่วมกับสมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ
ธนาคารอิสลามแห่งประเทศไทย (ไอแบงก์) โดยนายวุฒิชัย สุระรัตน์ชัย กรรมการและผู้จัดการ ร่วมลงนามความร่วมมือโครงการ DR BIZ การเงินร่วมใจ ธุรกิจไทยมั่นคง จัดโดยธนาคารแห่งประเทศไทย (ธปท.) ร่วมกับสมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ โดยมีวัตถุประสงค์เพื่อช่วยเหลือลูกหนี้ธุรกิจที่มีเจ้าหนี้สถาบันการเงินหลายรายที่ได้รับผลกระทบจากสถานการณ์เศรษฐกิจ โรคระบาดโควิด19 และภัยธรรมชาติ ให้ได้รับการบรรเทาภาระหนี้และให้มีกลไกในการจัดการหนี้กับสถาบันการเงินทุกแห่งได้อย่างบูรณาการ และเพื่อให้ภาคธุรกิจที่มีความสําคัญต่อการจ้างงานและเศรษฐกิจของประเทศสามารถฟื้นตัวได้ในระยะต่อไป ณ ธนาคารแห่งประเทศไทย เมื่อวันที่ 21 สิงหาคม 2563
ลูกหนี้ธุรกิจที่สามารถเข้าร่วมโครงการ DR BIZ ต้องเป็นลูกหนี้ที่ยังคงมีศักยภาพแต่ประสบปัญหาจากสถานการณ์เศรษฐกิจและผลกระทบจากโรคโควิด 19 โดยสถาบันการเงินจะมีแนวทางการช่วยเหลือที่เหมาะสมกับศักยภาพของลูกหนี้แต่ละราย เช่นการขยายเวลาชําระหนี้ การลดค่างวด หรือปรับเงื่อนไขการผ่อนชําระหนี้ให้สอดรับกับธุรกิจของลูกหนี้ รวมทั้งพิจารณาให้สินเชื่อใหม่แก่ลูกหนี้
โดยในระยะแรกเพื่อให้โครงการสามารถดําเนินการได้อย่างมีประสิทธิภาพ จึงมุ่งกลุ่มลูกหนี้ธุรกิจที่มีหนี้กับเจ้าหนี้สถาบันการเงินหลายรายวงเงินรวมกันตั้งแต่ 50-500 ล้านบาท และสามารถใช้แนวทางที่กําหนดร่วมกันดังกล่าวขยายผลไปยังกลุ่มลูกหนี้ธุรกิจที่มีวงเงินขนาดอื่นได้ต่อไป ทั้งนี้ การเข้าร่วมโครงการทําได้โดยลูกหนี้สามารถติดต่อสมัครโดยตรงกับสถาบันการเงินหลักที่ใช้บริการ (สถาบันที่ลูกหนี้มีภาระหนี้สูงสุด) หรือสถาบันการเงินที่แจ้งเชิญลูกหนี้เข้าร่วมโครงการ ตั้งแต่วันที่ 1 กันยายน 2563 เป็นต้นไป
รัฐบาลไทย-ข่าวทำเนียบรัฐบาล-ก.เกษตรฯ จัดมหกรรมสินค้า Fresh From Farm จ.อุบลราชธานี
วันพุธที่ 16 กันยายน 2563
ก.เกษตรฯ จัดมหกรรมสินค้า Fresh From Farm จ.อุบลราชธานี
ก.เกษตรฯ จัดมหกรรมสินค้า Fresh From Farm  สหกรณ์คัดสรร ผลิตภัณฑ์คุณภาพ
ยกขบวนสินค้าดีมีคุณภาพจากสหกรณ์ทั่วประเทศจําหน่ายถึงมือผู้บริโภค
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานแสดงและจําหน่ายสินค้า Fresh From Farm “สหกรณ์คัดสรร ผลิตภัณฑ์คุณภาพ” ภาคตะวันออกเฉียงเหนือ(อีสาน)​ ปี 2563 พร้อมด้วย นายพิเชษฐ์ วิริยะพาหะ อธิบดีกรมส่งเสริมสหกรณ์ และคณะผู้บริหารกรมส่งเสริมสหกรณ์ ณ บริเวณลานกิจกรรมถนนคนเดินไนท์มาร์เก็ต อําเภอเมือง จังหวัดอุบลราชธานี ว่าการจัดงานแสดงสินค้าสหกรณ์ Fresh From Farm ครั้งนี้ มุ่งหวังให้ผู้บริโภคได้เข้าถึงสินค้าสหกรณ์ที่มีคุณภาพ สด ใหม่และปลอดภัย ที่มาจากเกษตรกรตัวจริง และได้ร่วมจําหน่ายสินค้าราคาพิเศษ จากนั้นเดินเยี่ยมชมและอุดหนุนสินค้าภายในงาน ซึ่งงานแสดงสินค้าสหกรณ์ จ.อุบลราชธานี จัดระหว่างวันที่ 16 – 20 กันยายน นี้
รมช.มนัญญา กล่าวว่า จากสถานการณ์การแพร่ระบาดของโรคไวรัสโคโรน่า-2019 ทําให้ประชาชนรวมถึงพี่น้องเกษตรกรได้รับผลกระทบจากสถานการณ์ดังกล่าวเป็นอย่างมาก มีเกษตรกรและสหกรณ์การเกษตรหลายแห่งที่เป็นผู้ผลิตสินค้าคุณภาพทั้งบริโภคและอุปโภคมากมายได้รับผลกระทบ จึงมอบหมายให้กรมส่งเสริมสหกรณ์ประสานกับสหกรณ์ผู้ผลิตสินค้าต่างๆ นําผลิตภัณฑ์และผลผลิตของสมาชิกมาจําหน่ายถึงมือผู้บริโภค ซึ่งการจัดงานในครั้งนี้ ทําให้สินค้าและผลิตภัณฑ์ของสหกรณ์มีช่องทางในการจําหน่าย เป็นที่รู้จักของผู้ประกอบการภาคเอกชน และประชาชนในจังหวัดอุบลราชธานีและจังหวัดใกล้เคียงเพิ่มขึ้น เกษตรกรสามารถจําหน่ายสินค้าได้มากขึ้น ซึ่งจะเป็นผลดีทั้งกับผู้บริโภคที่ได้เลือกซื้อสินค้าดีมีคุณภาพในราคาย่อมเยาจากสหกรณ์โดยตรง ไม่ต้องผ่านพ่อค้าคนกลาง นอกจากจะเป็นการประชาสัมพันธ์สินค้าและผลผลิตของสหกรณ์ที่มีคุณภาพให้เป็นที่รู้จักและยอมรับของประชาชนมากยิ่งขึ้นแล้ว ยังเป็นการสร้างรายได้และเพิ่มช่องทางการตลาดให้กับสหกรณ์ได้อีกทางหนึ่งด้วย
งานแสดงและจําหน่ายสินค้า Fresh From Farm “สหกรณ์คัดสรร ผลิตภัณฑ์คุณภาพ” มีสินค้าหลากหลายชนิดให้เลือกซื้อ เป็นผลิตภัณฑ์และสินค้าของสหกรณ์ กลุ่มอาชีพในสังกัดสหกรณ์ เกษตรกรที่เข้าร่วมโครงการนําลูกหลานเกษตรกรกลับบ้าน จากจังหวัดต่าง ๆ จํานวน 50 บูธ มีทั้งสินค้าอุปโภคและบริโภค เช่น ข้าวสาร ไข่ไก่ ผักสด ผลไม้ อาทิ ทุเรียน เงาะ มังคุด ลําไย ส้มโอ ชมพู่ มะพร้าวน้ําหอม สินค้าเกษตรแปรรูป ทั้งปลาสลิดแดดเดียว กุ้ง เนื้อโคขุน นมพร้อมดื่ม ไอศกรีม ผลิตภัณฑ์จากผ้าฝ้าย ผ้าไหม หมอนยางพาราและสินค้าอื่น ๆ อีกมากมาย คัดสรรมารวมกันไว้ที่งานนี้ จึงขอเชิญชวนผู้ที่สนใจสามารถมาอุดหนุนสินค้าสหกรณ์คุณภาพ ได้ถึงวันที่ 20 กันยายน 2563 ณ ลานกิจกรรมถนนคนเดินไนท์มาร์เก็ต
นอกจากนี้ ภายในงานยังมีการจัดกิจกรรมสินค้านาทีทอง นําผลิตภัณฑ์และสินค้าของสหกรณ์มาจําหน่ายแบบลดราคา เพื่อส่งเสริมการบริโภคให้กับประชาชนภายในงาน และยังมีกิจกรรมการเจรจาธุรกิจ เปิดโอกาสให้ผู้ประกอบการ หรือประชาชนที่ต้องการติดต่อเจรจาธุรกิจสามารถร่วมกิจกรรมตลอดการจัดงานนี้ด้วยเช่นกัน ทั้งนี้ จะมีการจัดงานแสดงสินค้าสหกรณ์ครั้งต่อไปที่จังหวัดอุทัยธานี ณ บริเวณวงเวียนหอนาฬิกา อําเภอเมือง จังหวัดอุทัยธานี ซึ่งจะมีพิธีเปิดงานในวันที่ 18 กันยายน นี้ จึงขอเชิญชวนทุกท่านไปร่วมอุดหนุนผลผลิตและสินค้าคุณภาพดีจากขบวนการสหกรณ์ได้ที่งานมหกรรมสินค้าสหกรณ์
รัฐบาลไทย-ข่าวทำเนียบรัฐบาล-กรมบัญชีกลางแจงกรณีข้อวิจารณ์การจ่ายเบี้ยยังชีพผู้สูงอายุ-เบี้ยความพิการล่าช้า
วันอังคารที่ 15 กันยายน 2563
กรมบัญชีกลางแจงกรณีข้อวิจารณ์การจ่ายเบี้ยยังชีพผู้สูงอายุ-เบี้ยความพิการล่าช้า
ตามที่ประธานชมรมพัฒนาชุมชน องค์กรปกครองส่วนท้องถิ่น (แห่งประเทศไทย) เผยผ่านเพจ “ชมรมพัฒนาชุมชน องค์กรปกครองส่วนท้องถิ่น” กรณีการจ่ายเบี้ยยังชีพผู้สูงอายุและเบี้ยความพิการประจําเดือน ก.ย.2563 ที่เลื่อนการโอนเงินจากวันที่ 10 ก.ย. เป็นภายในเดือน ก.ย.2563
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่นายชัชวาลย์ วงศ์สวรรค์ ประธานชมรมพัฒนาชุมชน องค์กรปกครองส่วนท้องถิ่น (แห่งประเทศไทย) เปิดเผยผ่านเพจ “ชมรมพัฒนาชุมชน องค์กรปกครองส่วนท้องถิ่น” กรณีการจ่ายเบี้ยยังชีพผู้สูงอายุและเบี้ยความพิการประจําเดือน ก.ย. 2563 ที่เลื่อนการโอนเงินจากวันที่ 10 ก.ย. เป็นภายในเดือน ก.ย.2563 ว่า หากกรมบัญชีกลางไม่มีความพร้อมในการดําเนินการเรื่องดังกล่าวก็ไม่ควรโยนความผิดให้องค์กรปกครองส่วนท้องถิ่น (อปท.) พร้อมเสนอให้โอนหน้าที่จ่ายเบี้ยยังชีพผู้สูงอายุและเบี้ยความพิการกลับมาที่กรมส่งเสริมการปกครองท้องถิ่น กระทรวงมหาดไทยเหมือนเดิม นอกจากนี้ยังตั้งข้อสังเกตว่าเหตุใดกรมบัญชีกลางไม่โอนเงินเบี้ยยังชีพผู้สูงอายุและเบี้ยความพิการให้ผู้มีสิทธิ ทั้ง ๆ ที่ก่อนหน้านี้ กรมบัญชีกลางเคยระบุว่าหากงบประมาณไม่เพียงพอ จะนําเงินทดรองราชการฯ ที่มีวงเงิน 1,500 ล้านบาท มาสํารองจ่ายเบี้ยยังชีพทั้ง 2 ส่วนได้ทันที จากนั้นจึงไปเรียกเก็บคืนจากกรมส่งเสริมการปกครองท้องถิ่น ทําให้มีคําถามว่าเงินทดรองราชการ 1,500 ล้านบาท หายไปไหน นั้น
"กรมบัญชีกลางขอชี้แจงว่า กรมบัญชีกลางและกรมส่งเสริมการปกครองท้องถิ่น (สถ.) ได้กําหนดปฏิทินการทํางานสําหรับการจ่ายเงินเบี้ยยังชีพผู้สูงอายุและเบี้ยความพิการ ขององค์กรปกครองส่วนท้องถิ่น ประจําปีงบประมาณ พ.ศ. 2563 โดยกําหนดระยะเวลาในการดําเนินการร่วมกันในแต่ละเดือน เพื่อให้สามารถจ่ายเงินให้แก่ผู้มีสิทธิตามวันที่กําหนด ซึ่งการดําเนินการโอนเงินให้ผู้มีสิทธิแต่ละเดือนนั้น จะจัดสรรให้องค์การบริหารส่วนตําบล (อบต.) และเทศบาล จํานวน 7,774 แห่ง (ไม่รวม อบจ.) ตามจํานวนที่ต้องจ่ายเงินให้แก่ผู้มีสิทธิครบทุกแห่ง ในการเบิกเงินแต่ละครั้ง ตามปฏิทินการทํางานข้างต้น ซึ่งตามขั้นตอนการดําเนินการ กรมบัญชีกลางจะต้องตรวจสอบงบประมาณ เพื่อเบิกจ่ายให้ผู้มีสิทธิตามปฏิทินการจ่าย และเมื่อตรวจสอบงบประมาณในเดือนกันยายน 2563 พบว่าไม่เพียงพอ สถ.จึงต้องจัดสรรเพิ่ม แต่เนื่องจากการเปลี่ยนแปลงงบประมาณของ สถ. ต้องดําเนินการตามกระบวนการบริหารงบประมาณ ทําให้ระยะเวลาการจ่ายเงินเบี้ยยังชีพผู้สูงอายุและเบี้ยความพิการคลาดเคลื่อนไปจากปฏิทินการทํางาน” อธิบดีกรมบัญชีกลาง กล่าว
อธิบดีกรมบัญชีกลาง กล่าวเพิ่มเติมว่า “กรณีวงเงิน 1,500 ล้านบาท ที่ยังไม่ได้มีการใช้ เนื่องจาก สถ.ได้ดําเนินกระบวนการโอนเปลี่ยนแปลงงบประมาณเพียงพอเเล้ว จึงไม่มีความจําเป็นต้องใช้เงินทดรองราชการ สําหรับแนวทางการแก้ไขกรณีดังกล่าว ขอความร่วมมือให้พิจารณาจัดสรรงบประมาณในแต่ละปีให้มีความครอบคลุม เพื่อจะจ่ายให้แก่ผู้มีสิทธิ อย่างถูกต้อง เป็นไปตามขั้นตอนและระยะเวลาตามที่กําหนดไว้”
รัฐบาลไทย-ข่าวทำเนียบรัฐบาล-ครม.เห็นชอบ เยียวยาชาวสวนลำไยปี ’63 สู้ภัยโควิด-19
วันอังคารที่ 1 กันยายน 2563
ครม.เห็นชอบ เยียวยาชาวสวนลําไยปี ’63 สู้ภัยโควิด-19
วันอังคารที่ 1 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการช่วยเหลือเยียวยาเกษตรกรชาวสวนลําไยประจําปี 2563 วงเงิน 3,400 ล้านบาทเพื่อช่วยเหลือชาวสวนให้สามารถฟื้นฟูการผลิตลําไยที่ได้รับผลกระทบจากผลผลิตไม่ได้คุณภาพ เนื่องจากสภาพอากาศที่แปรปรวน และผลกระทบจากสถานการณ์การแพร่ระบาดของโรคโควิด-19 โดยจะโอนเงินเข้าบัญชีธ.ก.ส. ของเกษตรกรโดยตรง ในอัตราไร่ละ 2,000 บาท ครัวเรือนละไม่เกิน 25 ไร่ เริ่มดําเนินการตั้งแต่เดือนส.ค. – ธ.ค. 63 ซึ่งเกษตรกรผู้มีสิทธิ์จะต้องขึ้นทะเบียนเกษตรกรผู้ปลูกลําไยกับกรมส่งเสริมการเกษตร ภายในวันที่ 15 ก.ย. 63 หากมีข้อสงสัย สอบถามข้อมูลเพิ่มเติมได้ที่นักวิชาการส่งเสริมการเกษตรผู้รับผิดชอบตําบล หรือเกษตรอําเภอใกล้บ้าน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกอบชัยฯ และคณะลงพื้นที่เชียงใหม่เยี่ยมชมให้กำลังใจผู้ประกอบการผู้ผลิตชา กาแฟ อาหารเสริมจากพืชสมุนไพรออร์แกนิค ต้นแบบสถานประกอบการที่นำผลการวิจัยสู่การผลิตเชิงพาณิชย์
วันเสาร์ที่ 12 กันยายน 2563
ปลัดกอบชัยฯ และคณะลงพื้นที่เชียงใหม่เยี่ยมชมให้กําลังใจผู้ประกอบการผู้ผลิตชา กาแฟ อาหารเสริมจากพืชสมุนไพรออร์แกนิค ต้นแบบสถานประกอบการที่นําผลการวิจัยสู่การผลิตเชิงพาณิชย์
ปลัดกอบชัยฯ และคณะลงพื้นที่เชียงใหม่เยี่ยมชมให้กําลังใจผู้ประกอบการผู้ผลิตชา กาแฟ อาหารเสริมจากพืชสมุนไพรออร์แกนิค ต้นแบบสถานประกอบการที่นําผลการวิจัยสู่การผลิตเชิงพาณิชย์
จังหวัดเชียงใหม่ : วันนี้ (12 กันยายน 2563) เวลา 9.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม นายบรรจง สุกรีฑา ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่เยี่ยมชมบริษัท นราห์อินดัสตรี จํากัด อําเภอแม่ริม จังหวัดเชียงใหม่ ผู้ผลิตชา กาแฟ อาหารเสริมจากพืชสมุนไพรออร์แกนิค 100% และจําหน่ายวัตถุดิบ รวมถึงคิดค้นและพัฒนาสูตรตํารับเฉพาะตามความต้องการของลูกค้า
ภายใต้แนวคิด“อาหารที่ดีที่สุด ต้องมาจากธรรมชาติ” มีการดําเนินธุรกิจในรูปแบบ Original Equipment Manufacturer หรือ OEM
โดยมี นายธีรพงศ์ เธียรพัฒนพล CEO&FOUNDER บริษัท นราห์อินดัสตรี จํากัด ให้การต้อนรับและนําเยี่ยมชมโรงงานฯ
ทั้งนี้ บริษัท นราห์ อินดัสตรี จํากัด ได้รับสินเชื่อกองทุนพัฒนาเอสเอ็มอีตามแนวประชารัฐ วงเงิน 10 ล้านบาท เพื่อซื้ออาคารโรงงานพร้อมที่ดิน (จากเดิมเช่าโรงงานเพื่อทําการผลิต) และเข้าร่วมโครงการยกระดับการประกอบการ SME ภาคเหนือตอนบนด้วยเทคโนโลยีดิจิทัล ของกองทุนเอสเอ็มอีตามแนวประชารัฐ
ซึ่งจากการระบาดของเชื้อไวรัสโคโรนา 2019 หรือโควิด-19 นั้น บริษัทฯ ไม่ได้รับผลกระทบจากคําสั่งซื้อของลูกค้าแต่กลับมียอดคําสั่งซื้อเพิ่มขึ้นจากปกติอีกด้วย #กระทรวงอุตสาหกรรม #กองทุนเอสเอ็มอีตามแนวประชารัฐ #พืชสมุนไพรออร์แกนิค #prindustry
รัฐบาลไทย-ข่าวทำเนียบรัฐบาล-ขยาย Free Wi-Fi ในเมือง 10 จุด ภายใน ก.ย.
วันพุธที่ 2 กันยายน 2563
ขยาย Free Wi-Fi ในเมือง 10 จุด ภายใน ก.ย.
--
#ไทยคู่ฟ้า กระทรวงดิจิทัลเพื่อเศรษฐกิจและสังคม (ดีอีเอส) จะดําเนินโครงการนําร่องขยายจุดให้บริการ Free Wi-Fi ในชุมชนเมือง” จํานวน 10 แห่งภายในเดือน ก.ย. นี้ เพื่อสนับสนุนให้ชุมชน ประชาชนในทุกพื้นที่สามารถเข้าถึงเทคโนโลยีดิจิทัลได้อย่างสะดวก และใช้ประโยชน์ในกิจกรรมต่าง ๆ ที่จะนําไปสู่การสร้างงาน สร้างอาชีพในรูปแบบวิถีชีวิตที่เปลี่ยนไป (New Normal) โดยคาดว่าจะเป็นชุมชนเมืองในกรุงเทพ 5 แห่ง และในต่างจังหวัด 5 แห่งซึ่งโครงการดังกล่าวเป็นการต่อยอดโครงข่ายอินเทอร์เน็ตสาธารณะของประเทศ
สําหรับการให้บริการนั้น ในเบื้องต้นจะกําหนดระยะเวลาการใช้บริการสําหรับผู้ที่ log-in เข้าใช้งานฟรีแต่ละครั้งไม่เกิน 30 - 45 นาที ถ้าต้องการใช้งานนานกว่านั้นต้องทําการ log-in ใหม่ รวมทั้งจะมีการกําหนดให้ใช้รหัสผ่านในการเข้าใช้งาน เพื่อให้สอดคล้องกับวัตถุประสงค์ที่ต้องการให้มีการเข้าถึง และใช้ออนไลน์อย่างเหมาะสม นอกจากนี้ ยังเตรียมเพิ่มจํานวนศูนย์ดิจิทัลชุมชนให้ครอบคลุม 250 แห่งทั่วประเทศโดยมุ่งเน้นพื้นที่ที่เป็นศูนย์รวมของชุมชน เช่น วัด มัสยิด เป็นต้น
ในส่วนของขั้นตอนการดําเนินงาน จะจัดเตรียมระบบคอมพิวเตอร์ เครือข่ายไวไฟพร้อมใช้งาน พร้อมกับเจ้าหน้าที่ดูแล รวมถึงการจัดอบรมให้ความรู้ต่าง ๆ เช่น วิธีการขายสินค้า วิธีนําเสนอสินค้าบนออนไลน์ให้น่าสนใจ การตั้งราคาที่เหมาะสมกับตลาด เป็นต้น เพื่อให้สอดคล้องกับวิถีชีวิตยุคใหม่ที่ผู้บริโภคหันมาชื้อขายบนตลาดออนไลน์มากขึ้น
รัฐบาลไทย-ข่าวทำเนียบรัฐบาล-ธ.ออมสิน ชวนออกแบบตราสัญลักษณ์ 108 ปี ธนาคารออมสิน ชิงเงินรางวัลรวม 100,000 บาท หมดเขต 23 กันยายนนี้
วันพฤหัสบดีที่ 10 กันยายน 2563
ธ.ออมสิน ชวนออกแบบตราสัญลักษณ์ 108 ปี ธนาคารออมสิน ชิงเงินรางวัลรวม 100,000 บาท หมดเขต 23 กันยายนนี้
ในโอกาสที่ธนาคารออมสินจะครบรอบ 108 ปี ในวันที่ 1 เมษายน 2564 ขอเชิญชวนนักเรียน นิสิต นักศึกษา และประชาชน ออกแบบตราสัญลักษณ์ 108 ปี ส่งเข้าประกวด “GSB Design Contest 108 ปี ธนาคารออมสิน” เพื่อใช้เป็นสื่อในการประชาสัมพันธ์และจัดกิจกรรมต่างๆ
ในโอกาสที่ธนาคารออมสินจะครบรอบ 108 ปี ในวันที่ 1 เมษายน 2564 ธนาคารฯ จึงขอเชิญชวนนักเรียน นิสิต นักศึกษา และพี่น้องประชาชน ร่วมเป็นส่วนหนึ่งในหน้าประวัติศาสตร์ธนาคารออมสิน ด้วยการออกแบบตราสัญลักษณ์ 108 ปี ส่งเข้าประกวด “GSB Design Contest 108 ปี ธนาคารออมสิน” เพื่อใช้เป็นสื่อในการประชาสัมพันธ์และจัดกิจกรรมต่างๆ ในวาระครบรอบ 108 ปี ของธนาคาร โดยผลงานที่ส่งเข้าประกวดจะต้องสะท้อนถึงการเป็นธนาคารเพื่อสังคม ที่เติบโตเคียงข้างประชาชนคนไทยมาอย่างมั่นคง พร้อมก้าวสู่การเป็นธนาคารดิจิทัล สามารถสื่อความหมายที่ชัดเจน แสดงถึงอัตลักษณ์ของธนาคารออมสิน ส่งเสริมภาพลักษณ์ที่ดี มีความทันสมัย น่าเชื่อถือ และง่ายต่อการจดจํา
สําหรับผู้ที่สนใจ สามารถดาวน์โหลดรายละเอียดการประกวดและใบสมัครผ่านทาง www.gsb.or.th กําหนดส่งผลงานได้ที่ Email : gsbcontest108@gmail.com ตั้งแต่วันนี้ จนถึงวันที่ 23 กันยายน 2563 ประกาศผลการตัดสิน ในวันที่ 30 กันยายน 2563 ทางเว็บไซต์ www.gsb.or.th และเฟสบุ๊ค GSB Society โดยการประกวดครั้งนี้มีเงินรางวัลรวมทั้งสิ้น 100,000 บาท แบ่งเป็นรางวัลชนะเลิศ เงินรางวัล 50,000 บาท รางวัลรองชนะเลิศอันดับ 1 เงินรางวัล 30,000 บาท และรองชนะเลิศอันดับ 2 เงินรางวัล 20,000 บาท สอบถามรายละเอียดเพิ่มเติมได้ที่ ฝ่ายสื่อสารองค์กร ธนาคารออมสิน โทรศัพท์ 0-2299-8000 ต่อ 010253 และ 999232 ในวันและเวลาราชการ
รัฐบาลไทย-ข่าวทำเนียบรัฐบาล-ธ.ก.ส. พร้อมจ่ายสินเชื่อเสริมสภาพคล่องผู้ประกอบการประมงไทย
วันอังคารที่ 1 กันยายน 2563
ธ.ก.ส. พร้อมจ่ายสินเชื่อเสริมสภาพคล่องผู้ประกอบการประมงไทย
ธ.ก.ส. เตรียมวงเงิน 5,300 ล้านบาท เสริมสภาพคล่องผู้ประกอบการประมง ทั้งประมงพาณิชย์และประมงพื้นบ้านที่มีเรือประมงขนาดต่ํากว่า 60 ตันกรอส ผู้กู้ชําระดอกเบี้ยเพียงร้อยละ 4 ต่อปี โดยรัฐบาลอุดหนุนดอกเบี้ยส่วนที่เหลือ วงเงินกู้สูงสุดไม่เกิน 5 ล้านบาท ชําระคืน
ธ.ก.ส. เตรียมวงเงิน 5,300 ล้านบาท เสริมสภาพคล่องผู้ประกอบการประมง ทั้งประมงพาณิชย์และประมงพื้นบ้านที่มีเรือประมงขนาดต่ํากว่า 60 ตันกรอส ผู้กู้ชําระดอกเบี้ยเพียงร้อยละ 4 ต่อปี โดยรัฐบาลอุดหนุนดอกเบี้ยส่วนที่เหลือ วงเงินกู้สูงสุดไม่เกิน 5 ล้านบาท ชําระคืนไม่เกิน 7 ปี ติดต่อขอรับสินเชื่อได้ที่ ธ.ก.ส. ในพื้นที่ 22 จังหวัดชายฝั่งทะเล ตั้งแต่บัดนี้ ถึง 25 พฤษภาคม 2564
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่รัฐบาลได้มีนโยบายในการปฏิรูปภาคการประมงไทยควบคู่กับการอนุรักษ์ การบริหารจัดการและฟื้นฟูทรัพยากรสัตว์น้ําให้อยู่ในระดับที่สามารถก่อให้เกิดผลผลิตสูงสุดของสัตว์น้ําที่สามารถทําการประมงได้อย่างยั่งยืน เพื่อให้ผู้ประกอบการประมงมีทุนในการปรับปรุงเรือ เครื่องมือ และอุปกรณ์ทําการประมง รวมทั้งมีค่าใช้จ่ายในการจ้างแรงงานและมีเงินทุนหมุนเวียนในการประกอบอาชีพ คณะกรรมการ ธ.ก.ส. ได้มีมติให้ ดําเนินโครงการสินเชื่อเพื่อเสริมสภาพคล่องผู้ประกอบการประมง เพื่อเสริมสภาพคล่องในการประกอบอาชีพการทําการประมง โดยสนับสนุนสินเชื่อดอกเบี้ยต่ําให้แก่ผู้ประกอบการประมงพาณิชย์และประมงพื้นบ้านที่มีเรือประมงขนาดต่ํากว่า 60 ตันกรอส วงเงินสินเชื่อรวม 5,300 ล้านบาท ซึ่งผู้กู้ชําระดอกเบี้ยเพียงร้อยละ 4 ต่อปี วงเงินกู้สูงสุดไม่เกินรายละ 5 ล้านบาท ระยะการชําระคืนเงินแล้วเสร็จไม่เกิน 7 ปี นับจากวันกู้ ระยะเวลาขอรับการสนับสนุนสินเชื่อตั้งแต่บัดนี้ถึง 25 พฤษภาคม 2564
สําหรับคุณสมบัติของผู้ประกอบการประมงที่เข้าร่วมโครงการ เป็นบุคคลธรรมดาอายุไม่ต่ํากว่า 20 ปีบริบูรณ์ มีสัญชาติไทย หรือเป็นนิติบุคคลที่จดทะเบียนตามกฎหมายไทย เป็นผู้มีกรรมสิทธิ์หรือสิทธิครอบครองในเรือประมงที่มีทะเบียนเรือไทย และมีประสบการณ์ในการประกอบอาชีพประมงมาแล้วไม่น้อยกว่า 1 ปี กรณีเป็นผู้ประกอบการประมงพาณิชย์ต้องมีใบอนุญาตทําการประมงพาณิชย์ และหลักเกณฑ์อื่น ๆ ตามที่ธนาคารกําหนด ในส่วนของหลักประกันการกู้เงินสําหรับผู้กู้รายใหม่ สามารถใช้ที่ดิน ที่ดินพร้อมสิ่งปลูกสร้างที่มีหนังสือแสดงเอกสารสิทธิ เรือประมง บรรษัทประกันสินเชื่ออุตสาหกรรมขนาดย่อม (บสย.) บุคคลค้ําประกัน และ/หรือหลักประกันอื่น ๆ ตามที่ธนาคารประกาศกําหนด พื้นที่ดําเนินโครงการ 22 จังหวัด ติดชายฝั่งทะเล ได้แก่ จังหวัดตราด จันทบุรี ระยอง ชลบุรี ฉะเชิงเทรา สมุทรปราการ สมุทรสาคร สมุทรสงคราม เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช สงขลา ปัตตานี นราธิวาส สตูล ตรัง ภูเก็ต พังงา กระบี่ และระนอง ทั้งนี้ ผู้ที่สนใจสามารถขอรับการสนับสนุนสินเชื่อได้ที่ ธ.ก.ส. ในพื้นที่ 22 จังหวัดข้างต้นหรือสอบถามที่ Call Center 02 555 0555
รัฐบาลไทย-ข่าวทำเนียบรัฐบาล-กระทรวงยุติธรรมประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๒/๒๕๖๓
วันอังคารที่ 25 สิงหาคม 2563
กระทรวงยุติธรรมประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๒/๒๕๖๓
กระทรวงยุติธรรมประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๒/๒๕๖๓
ในวันอังคารที่ ๒๕ สิงหาคม ๒๕๖๓ เวลา ๑๓.๓๐ น.
ณ ห้องประชุมกระทรวงยุติธรรม ๕ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นายประสาร มหาลี้ตระกูล รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๒/๒๕๖๓
โดยที่ประชุมรับทราบ การให้ความช่วยเหลือประชาชนของกรุงเทพมหานคร
ตั้งแต่วันที่ ๑ ตุลาคม ๒๕๖๒ ถึงวันที่ ๒๐ สิงหาคม ๒๕๖๓
สํานักงานกองทุนยุติธรรมรับคําขอรับความช่วยเหลือรวมทั้งสิ้น ๓๗๓ ราย
แยกเป็นคําขอรับความช่วยเหลือปล่อยชั่วคราวผู้ต้องหาหรือจําเลย จํานวน ๒๘๐ ราย
และคําขอรับความช่วยเหลือประชาชนในการดําเนินคดี จํานวน ๙๓ ราย
ดําเนินการเสร็จสิ้นแล้วจํานวนทั้งหมด ๓๐๒ ราย คิดเป็นร้อยละ ๘๐.๙๗
นอกจากนี้ ที่ประชุมรับทราบรายงานผลการพิจารณาคําขอรับความช่วยเหลือกรณีเร่งด่วนที่ไม่สามารถ
เสนอคําขอรับความช่วยเหลือให้คณะอนุกรรมการให้ความช่วยเหลือประจํากรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ พิจารณาได้
นอกจากนี้ ที่ประชุมพิจารณาคําขอรับความช่วยเหลือเสนอคณะอนุกรรมการให้ความช่วยเหลือ
ประจํากรุงเทพมหานครฯ คณะที่ ๑ จํานวน ๘ ราย จํานวน๑๑ เรื่อง
ประกอบด้วย คําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๕ ราย ๕ เรื่อง
คําขอรับความช่วยเหลือในการดําเนินคดี จํานวน ๓ ราย ๖ เรื่องเป็นต้น
รัฐบาลไทย-ข่าวทำเนียบรัฐบาล-สบน. สนับสนุน กคช.ระดมทุนอย่างยั่งยืน ผ่านการออกพันธบัตรเพื่อสังคม (Social Bond) เป็นครั้งแรก
วันศุกร์ที่ 28 สิงหาคม 2563
สบน. สนับสนุน กคช.ระดมทุนอย่างยั่งยืน ผ่านการออกพันธบัตรเพื่อสังคม (Social Bond) เป็นครั้งแรก
สบน. กระทรวงการคลัง ร่วมกับ กคช. มีแผนการระดมทุนผ่านการออกพันธบัตรเพื่อสังคม (Social Bond) ของ กคช. เป็นครั้งแรกภายในเดือนกันยายน 2563 วงเงินไม่เกิน 6,800 ล้านบาท อายุ 5-15 ปี กระทรวงการคลังค้ําประกัน ซึ่งได้รับการสนับสนุนทางวิชาการแบบให้เปล่าจาก ADB
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า สํานักงานบริหารหนี้สาธารณะ (สบน.) กระทรวงการคลัง ร่วมกับการเคหะแห่งชาติ (กคช.) มีแผนการระดมทุนผ่านการออกพันธบัตรเพื่อสังคม (Social Bond) ของ กคช. เป็นครั้งแรกภายในเดือนกันยายน 2563 วงเงินไม่เกิน 6,800 ล้านบาท อายุ 5-15 ปี กระทรวงการคลังค้ําประกัน ซึ่งได้รับการสนับสนุนทางวิชาการแบบให้เปล่าจากธนาคารพัฒนาเอเชีย (Asian Development Bank: ADB)
การออก Social Bond ของ กคช. ได้ดําเนินการตามมาตรฐานสากลภายใต้ Social Bond Principles 2020 ของสมาคมตลาดทุนระหว่างประเทศ (International Capital Market Association: ICMA) และ ASEAN Social Bond Standards โดยมี ADB สนับสนุนการจัดทํากรอบการระดมทุนเพื่อสังคม (Social Bond Framework) และมี DNV GL เป็นผู้ตรวจสอบภายนอก (Third-Party Verification Agent) ซึ่งการออก Social Bond ของ กคช. ในครั้งนี้จะนําเงินไปใช้ในโครงการลงทุนด้านการพัฒนาที่อยู่อาศัย และยกระดับคุณภาพชีวิต สังคม และสิ่งแวดล้อม สําหรับผู้มีรายได้น้อยถึงปานกลาง ที่สอดรับกับเป้าหมายการพัฒนาอย่างยั่งยืน (Sustainable Development Goals: SDGs)
นักลงทุนและคู่ค้าสามารถติดตามแผนการออก Social Bond ได้จากเว็ปไซต์ สบน. (www.pdmo.go.th) และรายละเอียด Social Bond Framework ฉบับสมบูรณ์ได้จากเว็ปไซต์ กคช. (www.nha.co.th) ทั้งนี้ สบน. ขอขอบคุณสําหรับความร่วมมือด้วยดีเสมอมา และหวังเป็นอย่างยิ่งว่าการออก Social Bond ของ กคช. โดยกระทรวงการคลังค้ําประกันจะได้รับการตอบรับและสนับสนุนอย่างดีจากผู้ร่วมตลาด
สํานักจัดการหนี้ 2 สํานักงานบริหารหนี้สาธารณะ
โทร. 02-265-8050 ต่อ 5405 และ 5802
รัฐบาลไทย-ข่าวทำเนียบรัฐบาล-กรมบังคับคดี - บสย. ยกระดับความร่วมมือ รับ– ส่งข้อมูลบุคคลล้มละลาย อิเล็กทรอนิกส์
วันพุธที่ 2 กันยายน 2563
กรมบังคับคดี - บสย. ยกระดับความร่วมมือ รับ– ส่งข้อมูลบุคคลล้มละลาย อิเล็กทรอนิกส์
นางอรัญญา ทองน้ําตะโก อธิบดีกรมบังคับคดี และ นายจตุฤทธิ์ จันทรกานต์ รองผู้จัดการทั่วไปอาวุโส สายงานปฏิบัติการ บรรษัทประกันสินเชื่ออุตสาหกรรมขนาดย่อม (บสย.)  ร่วมลงนามบันทึกความตกลงการรับ – ส่งข้อมูลทางอิเล็กทรอนิกส์ ระหว่างกรมบังคับคดี กับ บสย.
นางอรัญญา ทองน้ําตะโก อธิบดีกรมบังคับคดี และ นายจตุฤทธิ์ จันทรกานต์ รองผู้จัดการทั่วไปอาวุโส สายงานปฏิบัติการ บรรษัทประกันสินเชื่ออุตสาหกรรมขนาดย่อม (บสย.) ร่วมลงนามบันทึกความตกลงการรับ – ส่งข้อมูลทางอิเล็กทรอนิกส์ ระหว่างกรมบังคับคดี กับ บสย. โดยมี นายฐิติพงศ์ นันทาภิวัฒน์ รองผู้จัดการทั่วไป สายงานสารสนเทศและดิจิทัล บรรษัทประกันสินเชื่ออุตสาหกรรมขนาดย่อม (บสย.) พร้อมด้วย คณะผู้บริหารกรมบังคับคดี และ บสย. เข้าร่วมในพิธีลงนาม ณ ห้องประชุมคชสาร 2 ชั้น 3 อาคารกรมบังคับคดี เมื่อวันที่ 2 กันยายน 2563
นายจตุฤทธิ์ จันทรกานต์ รองผู้จัดการทั่วไปอาวุโส สายงานปฏิบัติการ บรรษัทประกันสินเชื่ออุตสาหกรรมขนาดย่อม (บสย.) กล่าวว่า การลงนามบันทึกความตกลงการรับ – ส่งข้อมูลทางอิเล็กทรอนิกส์ ระหว่างกรมบังคับคดี กับ บรรษัทประกันสินเชื่ออุตสาหกรรมขนาดย่อม (บสย.) ในวันนี้จะเป็นก้าวสําคัญของการยกระดับการพัฒนาและต่อยอดความร่วมมือ ซึ่งเห็นความสําคัญของข้อมูลที่เกี่ยวกับบุคคลล้มละลาย และการรับส่งข้อมูลทางอิเล็กทรอนิกส์ ที่เกี่ยวกับบุคคลล้มละลาย ซึ่งเป็นข้อมูลสาธารณะที่สามารถเปิดเผยได้ ตามประกาศในราชกิจจานุเบกษา และ กรมบังคับคดี ได้มีการเผยแพร่ข้อมูลของบุคคลล้มละลายเพื่อให้ประชาชนสามารถตรวจสอบผ่านทางเว็บไซต์กรมบังคับคดีได้อีกช่องทางหนึ่ง ซึ่งในปี 2561 กรมบังคับคดี ได้เปิดโอกาสให้ บสย.ได้ร่วมลงนามบันทึกข้อตกลงการเชื่อมโยงข้อมูลระหว่างกัน นับเป็นโครงการความร่วมมือครั้งแรกร่วมกัน
สําหรับความร่วมมือครั้งนี้ จะเป็นก้าวสําคัญในการทํางานเชิงรุก ทันสมัยตอบโจทย์ในยุคดิจิทัล การสร้างสรรค์นวัตกรรมร่วมกัน โดยคํานึกถึงความมั่นคงปลอดภัยทางไซเบอร์ ระหว่างกรมบังคับคดี และ บสย. ตอบโจทย์การทํางานที่สะดวกรวดเร็วของการรับส่งข้อมูลระหว่างหน่วยงาน ลดการใช้เอกสาร และยังเพิ่มประสิทธิภาพการดําเนินการตามขั้นตอนของกฎหมาย ให้มีความรวดเร็วขึ้น เป็นการส่งเสริม สนับสนุนภารกิจของกรมบังคับคดี และบรรษัทประกันสินเชื่ออุตสาหกรรมขนาดย่อม ตรงตามวัตถุประสงค์ 3 ข้อคือ 1.เพื่อเพิ่มประสิทธิภาพในการรวบรวมทรัพย์สินของเจ้าพนักงานพิทักษ์ทรัพย์ สร้างความเชื่อมั่นในการลงทุน และส่งเสริมเศรษฐกิจของประเทศในภาพรวม 2.เพื่อป้องกันความเสียหายที่อาจเกิดขึ้นกับบรรดาเจ้าหนี้ในคดีล้มละลายและประชาชนทั่วไปจากการจําหน่าย จ่าย โอน ทรัพย์สินของบุคคลที่ถูกศาลมีคําสั่งพิทักษ์ทรัพย์ 3.เพื่อลดขั้นตอนการปฏิบัติงาน เพิ่มความสะดวกรวดเร็วในการรับส่งข้อมูลระหว่างหน่วยงาน ลดการใช้เอกสาร อันเป็นการบูรณาการและสร้างสรรค์นวัตกรรมร่วมกันระหว่างหน่วยงานภาครัฐและภาคเอกชน
รัฐบาลไทย-ข่าวทำเนียบรัฐบาล-เตรียมแผนฟื้นฟู ขสมก. จัดเก็บค่าโดยสารอัตราเดียว จ่อชง ครม.อนุมัติเช่ารถ EV  2,511 คัน จ้างเอกชนเดินรถ
วันจันทร์ที่ 14 กันยายน 2563
เตรียมแผนฟื้นฟู ขสมก. จัดเก็บค่าโดยสารอัตราเดียว จ่อชง ครม.อนุมัติเช่ารถ EV  2,511 คัน จ้างเอกชนเดินรถ
เตรียมแผนฟื้นฟู ขสมก. จัดเก็บค่าโดยสารอัตราเดียว จ่อชง ครม.อนุมัติเช่ารถ EV  2,511 คัน จ้างเอกชนเดินรถ
เวลา 09.30 น. วันที่ 14 ก.ย. ณ ห้องประชุม 302 ตึกบัญชาการ 1ทําเนียบรัฐบาล นายอนุทิน ชาญวีรกูล รองนายกรัฐมนตรีและ รมว.สาธารณสุข เป็นประธานการประชุมคณะกรรมการพิจารณา รายละเอียดแผนฟื้นฟูกิจการองค์การขนส่งมวลชนกรุงเทพ (ฉบับปรับปรุงใหม่)
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ที่ประชุมพิจารณาแผนฟื้นฟูกิจการองค์การขนส่งมวลชนกรุงเทพ โดยกรมการขนส่งทางบก จะนําเสนอคณะรัฐมนตรีเพื่อให้ความเห็นชอบ 1.แนวทางการปฏิรูประบบรถโดยสารประจําทางในเขตกรุงเทพมหานครและจังหวัดที่มีเส้นทางต่อเนื่อง โดยมีโครงข่ายหลัก จํานวน 162 เส้นทาง และให้องค์การขนส่งมวลชนกรุงเทพบริหารจัดการเดินรถตามแผนฟื้นฟูกิจการองค์การขนส่งมวลชนกรุงเทพ (ฉบับปรับปรุงใหม่) ทั้งนี้ ให้กรมการขนส่งทางบก พิจารณาปรับปรุงเส้นทางให้มีความสอดคล้องกับความต้องการของประชาชน ให้ครอบคลุมพื้นที่และเชื่อมต่อกับระบบขนส่งในอนาคตต่อไป
2.ให้องค์การขนส่งมวลชนกรุงเทพ มีสิทธิ์ได้รับใบอนุญาตประกอบการขนส่งในเส้นทางที่มีการกําหนดใหม่ หรือเส้นทางเดินรถที่มีการเปลี่ยนแปลงในอนาคต ก่อนผู้ประกอบการขนส่งรายอื่น ในกรณีที่องค์การขนส่งมวลชนกรุงเทพไม่ประสงค์เดินรถในเส้นทางดังกล่าว ให้กรมการขนส่งทางบกโดยอนุมัติจากคณะกรรมการควบคุมการขนส่งทางบกกลาง ประกาศรับคําขอเป็นการทั่วไป
3.นโยบายการกําหนดอัตราค่าโดยสาร ให้องค์การขนส่งมวลชนกรุงเทพจัดเก็บเป็นอัตราเดียว (Single price)ในอัตรา 30 บาท / คน / วัน / ไม่จํากัดจํานวนเที่ยว โดยในอนาคตอาจปรับเพิ่มหรือลดอัตราค่าโดยสารเพื่อให้เหมาะสม กับสถานการณ์และภายใต้บทบัญญัติของกฎหมายที่เกี่ยวข้อง
น.ส.ไตรศุลี กล่าวว่า ขณะที่ ขสมก. จะเสนอคณะรัฐมนตรีเพื่อโปรดพิจารณาอนุมัติ 1.การเสนอขอทบทวนมติคณะรัฐมนตรี เมื่อวันที่ 25 มิถุนายน 2562 ที่เห็นชอบในหลักการของแผน ฟื้นฟูกิจการองค์การขนส่งมวลชนกรุงเทพ (ฉบับเดิม) เป็นเห็นชอบแผนฟื้นฟูกิจการองค์การขนส่งมวลชนกรุงเทพ (ฉบับปรับปรุงใหม่) โดยให้องค์การขนส่งมวลชนกรุงเทพ เช่ารถโดยสารไฟฟ้า (EV) จํานวน 2,511 คัน และจ้างเอกชน เดินรถให้บริการ (รถโดยสารไฟฟ้า (EV) หรือรถโดยสาร NGV] จํานวน 1,500 คัน
2.อนุมัติให้สํานักงบประมาณจัดสรรงบประมาณรายจ่ายประจําปีงบประมาณ พ.ศ.2565 สําหรับโครงการเกษียณอายุก่อนกําหนด
3.อนุมัติในหลักการให้รัฐบาลรับภาระหนี้สินของ ขสมก. โดยจัดสรรงบประมาณรายจ่ายประจําปี เพื่อชําระคืนต้นเงินกู้ของ ขสมก. เมื่อ Ebitda เป็นบวก (ตั้งแต่ปีงบประมาณ 2563 เป็นต้นมา รัฐบาลรับภาระชําระดอกเบี้ยของ ขสมก. แล้ว) ทั้งนี้ ยอดหนี้คงค้างที่รัฐบาลรับภาระจะเป็นยอดหนี้คงค้าง ณ วันที่ 30 กันยายน 2564
กรณี Ebitda เป็นบวกแค่ 1 หรือ 2ปี แล้วกลับมาเป็นลบ ในหลักการปีถัดไป รัฐจะไม่ชําระหนี้เงินต้นให้
4.อนุมัติหลักการเพื่อขอสนับสนุนเงินอุดหนุนจากภาครัฐ จํานวน 7 ปี โดยเป็นไปตามระเบียบที่เกี่ยวข้อง
น.ส.ไตรศุลี กล่าวว่า กล่าวว่า อย่างไรก็ตาม มติที่ประชุมดังกล่าว ยังต้องผ่านความเห็นชอบจากที่ประชุมคณะกรรมการบริหารกิจการขององค์การขนส่งมวลชนกรุงเทพ (ขสมก.) ก่อนเสนอ ครม.พิจารณาอนุมัติต่อไป
................................................
กลุ่มประชาสัมพันธ์และเผยแพร่ สํานักโฆษก